
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 973 

9 Σεπτεμβρίου 2005 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση και συμπλήρωση του από 28.9.1987 
π.δ/τος «Χαρακτηρισμός τμήματος του Δήμου Κηφι¬ 
σιάς (Ν. Αττικής) ως παραδοσιακού, αναθεώρηση 
των όρων και περιορισμών δόμησης και καθορισμός 
ειδικών χρήσεων γης του παραδοσιακού τμήματος 
του ρυμοτομικού σχεδίου Κηφισιάς» (Δ' 1035). 1 

ΑΠΟΦΑΣΕΙΣ 

Τροποποίηση της υπ’ αριθμ. 27654/29.6.2005 απόφα¬ 
σης του Υφυπουργού Περιβάλλοντος, Χωροταξίας 
και Δημοσίων Έργων «Αναστολή χορήγησης οικο¬ 
δομικών αδειών και εκτέλεσης οικοδομικών εργα¬ 


σιών στην εντός του εγκεκριμένου ρυμοτομικού 
σχεδίου περιοχή δήμου Μενεμένης (Ν. Θεσσαλονί¬ 
κης)» (Δ'708). 2 

Επικύρωση καθορισμού των οριογραμμών τμήματος 
του ρέματος στο Κανάλι της Πρέβεζας, όμορα στην 
ιδιοκτησία της δγόίΙΙθ Ηααεθ στο Δήμο Ζαλόγγου 

του Ν. Πρέβεζας. 3 

Κήρυξη ως αναδασωτέας έκτασης εμβαδού 970 τ.μ. 
στη θέση «Βρύση - Χότζα» Περιφέρειας του Δ.Δ. Η¬ 
γουμενίτσας του Δήμου Ηγουμενίτσας του Νομού 

Θεσπρωτίας. 4 

Κήρυξη ως αναδασωτέας έκτασης εμβαδού 2,621 στρ. 
στη θέση «Βρυσίτσα» περιφέρειας Δ.Δ. Μακρυχω- 
ρίου, Δήμου Κονιστρών, του Νομού Εύβοιας. 5 


ΔΙΑΤΑΓΜΑΤΑ 

(ΐ) 

Τροποποίηση και συμπλήρωση του από 28.9.1987 π.δ/τος 
«Χαρακτηρισμός τμήματος του Δήμου Κηφισιάς (Ν. 
Αττικής) ως παραδοσιακού, αναθεώρηση των όρων 
και περιορισμών δόμησης και καθορισμός ειδικών 
χρήσεων γης του παραδοσιακού τμήματος του ρυμο¬ 
τομικού σχεδίου Κηφισιάς» (Δ' 1035). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6) και 160 


(παρ. 1 και 2) του από 14.7.1999 π.δ/τος «Κώδικας Βασι¬ 
κής Πολεοδομικής Νομοθεσίας» (Δ'580). 

2. Τις διατάξεις της παρ. 9βτου άρθρου 25 του ν. 2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α1124). 

3. Τις διατάξειςτου άρθρου 90του π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και τα κυ¬ 
βερνητικά όργανα» (Α' 98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 754). 

5. Την υπ’ αριθμ. 260/2001 γνωμοδότηση του δημοτικού 
συμβουλίου Κηφισιάς. 

6. Την υπ’ αριθμ. 158/2004 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

8. Την υπ’ αριθμ. 152/2005 γνωμοδότηση του Συμβουλί¬ 
ου της Επικράτειας με πρόταση του Υφυπουργού Περι¬ 
βάλλοντος, Χωροταξίας και Δημοσίων Έργων αποφασί¬ 
ζουμε: 

Άρθρο 1 

Μετάτηνπαράγραφο9του άρθρου 2του από 28.9.1987 
π.δ/τος (Δ' 1035) προστίθεται παράγραφος 9α ως εξής: 

«9α. Δεν επιτρέπεται η κατασκευή και η επέκταση των υ¬ 
πογείων χώρων στάθμευσης αυτοκινήτων εκτός του περι¬ 
γράμματος κάλυψης των κτιρίων. 

Της απαγόρευσης αυτής εξαιρούνται: 

I. Τα οικόπεδα που αναφέρονται στις παρ. Α.2.2., Α.2.4 
και Α.2.5 του άρθρου 3 του από 28.9.1987 π.δ/τος (Δ' 
1035), όπως αυτό τροποποιήθηκε και συμπληρώθηκε με 
τα από 6.9.1990 (Δ' 517) και 23.7.1994 (Δ'837) π.δ/τα. 

II. Ταοικόπεδαπου αναφέρονται στην παρ. 4της υπ’ αριθμ. 
2476/5701/11.10.1999 (Δ'800) απόφασηςτου Υπουργού Πε¬ 
ριβάλλοντος, Χωροταξίας και Δημοσίων Έργων. 

III. Το οικόπεδο του Ιδρύματος Χατζηκώστα, όπως αυτό 
περιγράφεται στην υπ’ αριθμ. 84169/5981/31.8.1993 (Δ' 
1108) απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων. 

β. Επιβάλλεται η αποτύπωση στο τοπογραφικό διά¬ 
γραμμα, που υποβάλλεται στην αρμόδια πολεοδομική υ¬ 
πηρεσία για - την έκδοση οικοδομικής άδειας, της κατά¬ 
στασης (συμπεριλαμβανομένης και της βλάστησης) του 
κοινόχρηστου χώρου που υπάρχει στο πρόσωπο του κά¬ 
θε οικοπέδου. Στην περίπτωση που οι προβλεπόμενες α¬ 
πό την αρχιτεκτονική μελέτη είσοδοι πεζών και οχημάτων 
στο οικόπεδο επιφέρουν την καταστροφή σημαντικής 
βλάστησης, η οποία κατά την κρίση της πολεοδομικής υ¬ 
πηρεσίας πρέπει να διατηρηθεί, επιβάλλεται ύστερα από 
γνώμη της Επιτροπής Πολεοδομικού και Αρχιτεκτονικού 
Ελέγχου (Ε.Π.Α.Ε.) η τοποθέτηση των εισόδων αυτών σε 
άλλη θέση του οικοπέδου κατά τρόπο που να αποτρέπε- 
ται η καταστροφή της βλάστησης αλλά και να μην παρε¬ 
μποδίζεται η δυνατότητα δόμησης των οικοπέδων, εφό¬ 
σον πάντως οι λοιποί όροι δόμησης το επιτρέπουν. 

Της παραπάνω υποχρέωσης εξαιρούνται τα τοπογρα- 
φικά διαγράμματα που αφορούν την έκδοση οικοδομικής 
άδειας για τα κατά παρέκκλιση άρτια και οικοδομήσιμα οι¬ 
κόπεδα που δημιουργήθηκαν προ της 23.8.1977 και τα ο¬ 
ποία έχουν ελάχιστο πρόσωπο από έξι (6,00) μέχρι δεκα¬ 
πέντε (15,00) μέτρα.» 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Ιωάννινα, 16Αυγούστου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟ ΓΙΑΝΝΗΣ 
-♦- 

ΑΠΟΦΑΣΕΙΣ 

Αριθ. 35861 (2) 

Τροποποίηση της υπ’ αριθμ. 27654/29.6.2005 απόφασης 
του Υφυπουργού Περιβάλλοντος, Χωροταξίας και 
Δημοσίων Έργων «Αναστολή χορήγησης οικοδομικών 
αδειών και εκτέλεσης οικοδομικών εργασιών στην ε¬ 
ντός του εγκεκριμένου ρυμοτομικού σχεδίου περιοχή 
δήμου Μενεμένης (Ν. Θεσσαλονίκης)» (Δ' 708). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 π.δ/τος «Κώδικας Βασικής Πολεο¬ 
δομικής Νομοθεσίας» (Δ'580). 

2. Τις διατάξεις της παρ. 3α περιπτ. αα του άρθρου 29 
του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140), όπως αυτό αντικατα- 
στάθηκε με τη παρ. 1 του άρθρου 10 του ν. 3044/2002 
«Μεταφορά συντελεστή δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, 
Χωροταξίας και Δημοσίων Έργων (Α' 197)». 


3. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα (Α' 98)». 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων του Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 754). 

5. Την υπ’ αριθμ. 68214/3397/30.10.1987 απόφαση του 
Αναπληρωτή Υπουργού Περιβάλλοντος, Χωροταξίας και 
Δημοσίων Έργων Έγκριση Γενικού Πολεοδομικού Σχεδί¬ 
ου (Γ.Π.Σ) του δήμου Μενεμένης (Ν. Θεσσαλονίκης) (Δ' 
1274), όπως τροποποιήθηκε με την υπ’ αριθμ. 9787/1831/ 
15.3.1995 απόφαση του Υπουργού Περιβάλλοντος, 
Χωροταξίας και Δημοσίων Έργων (Δ' 194). 

6. Την υπ’ αριθμ. 187/2005 γνωμοδότηση του δημοτικού 
συμβουλίου Μενεμένης. 

7. Το υπ’ αριθμ. 151/26.8.2005 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Α'. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση της υπ’ αριθμ. 27654/ 
29.6.2005 απόφασης του Υφυπουργού Περιβάλλοντος, 
Χωροταξίας και Δημοσίων Έργων «Αναστολή χορήγησης 
οικοδομικών αδειών και εκτέλεσης οικοδομικών εργα¬ 
σιών στην εντός του εγκεκριμένου ρυμοτομικού σχεδίου 
περιοχή δήμου Μενεμένης (Ν. Θεσσαλονίκης)» (Δ' 708) 
με την προσθήκη μετά την παράγραφο 2 νέας παραγρά¬ 
φου 2α ως εξής: 

2α. Της παραπάνω αναστολής εξαιρείται η εκτέλεση οι¬ 
κοδομικών εργασιών βάσει νομίμως εκδοθεισών οικοδο¬ 
μικών αδειών στο Ο.Τ. 104 εφόσον: 

- Ο χορηγηθείς συντελεστής δόμησης δεν υπερβαίνει 
τα δύο και ένα δέκατο (2,1). 

- Η αϊτού μενη χρήση είναι επιτρεπόμενη από τις διατά¬ 
ξεις του ισχύοντος Γενικού Πολεοδομικού Σχεδίου 
(Γ.Π.Σ). 

Επίσης εξαιρείται η τυχόν απαιτούμενη αναθεώρηση 
νομίμως υφιστάμενης οικοδομικής άδειας προκειμένου 
να τηρηθούν οι παραπάνω προϋποθέσεις». 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβέρνησης. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα, 2 Σεπτεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ.ΚΑΛΟΓΙΑΝΝΗΣ 
-♦- 

Αριθ. 3139 (3) 

Επικύρωση καθορισμού των οριογραμμών τμήματος του 
ρέματος στο Κανάλι της Πρέβεζας, όμορα στην ιδιο¬ 
κτησία της δγόίΙΙθ Ηααεθ στο Δήμο Ζαλόγγου του Ν. 
Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη της διατάξεις: 

1. Του ν. 3200/1955 «περί διοικητικής αποκεντρώσεως» 
(ΦΕΚ97/Α71955), της τροποποιήθηκε με τον ν. 3620/1956 

«περί τροποποιήσεως και συ μπληρώσεως των διατάξεων 
περί διοικητικής αποκεντρώσεως» (ΦΕΚ279/Α'/1956') και 
το ν.δ. 532/1970 «περί συμπληρώσεως και λοιπά» (ΦΕΚ 
103/Α71970). 

2. Του β.δ. 712/1970 «περί καθορισμού των διατηρού¬ 
μενων υπέρ των διατηρούμενων υπέρ του υπουργού και 
των Περιφερειακών Αρχών διανομαρχιακού επιπέδου του 
Υπ.Δ.Ε. αρμοδιοτήτων κ.λπ.» (ΦΕΚ 235/Α71970), της τρο¬ 
ποποιήθηκε με τα β.δ. 677/1971 και 198/1972 (ΦΕΚ 223/ 
Α71971 και41/Α71972 αντίστοιχα) καιτο π.δ. 39/1983 «με¬ 
ταβίβαση αρμοδιοτήτωντου Υπουργού Δημοσίων Έργων 
κ.λπ.» (ΦΕΚ23/Α71983). 

3. Του ν. 1622/1986 «περίτοπικής αυτοδιοίκησης κ.λπ.» 
(ΦΕΚ 92/Α71986) και του π.δ. 51/1987 «καθορισμός των 
περιφερειών της χώρας για το σχεδίασμά, προγραμματι¬ 
σμό κ.λπ.» (ΦΕΚ26/Α71987). 

4. Του ν. 2503/1997 (ΦΕΚ 107/τ.Α730.5.1997) «Διοίκηση, 
οργάνωση, στελέχωση της Περιφέρειας, ρύθμισης θεμά¬ 
των για την Τοπική Αυτοδιοίκηση και της διατάξεις». 

5. Του ν. 3010/2002 (ΦΕΚ 91/Α72002 εναρμόνιση του ν. 
1650/1986 με της οδηγίες 97/11 Ε.Ε. και 96/1961 Ε.Ε., 
«διαδικασία οριοθέτησης και ρυθμίσεις θεμάτων για τα υ- 
δατορέματα και της διατάξεις» 

Παίρνοντας δε υπόψη και: 

1. Το άρθρο 5 του ν. 3010/2002 (ΦΕΚ91/Α') Εναρμόνιση 
τουν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα υ- 
δατορέματα και της διατάξεις». 

2. Το απόσπασμα από το πρακτικό 23/2004 συνεδρία¬ 
σης του Δημοτικού Συμβουλίου του Δήμου Ζαλόγγου, 
στο Νομό Πρέβεζας, με το οποίο το Δημοτικό Συμβούλιο 


γνωμοδοτεί θετικά υπέρ της οριοθέτησης τμήματος του 
ρέματος στηνέδρατου Δήμου στο Κανάλι όμορα με την ι¬ 
διοκτησία της δγάίΙΙθ Η338Θ. 

3. Το υπ’ αριθμ. ΤΥ 3202/6.6.2005 έγγραφο της Διεύ¬ 
θυνσης Τεχνικών Υπηρεσιών της Νομαρχιακής Αυτοδιοί¬ 
κησης Πρέβεζας, με το οποίο εστάλησαντα Τοπογραφι- 
κά Διαγράμματα, η Τεχνική Έκθεση με τα υδρολογικά και 
υδραυλικά στοιχεία του ρέματος και η μελέτη περιβαλλο¬ 
ντικών επιπτώσεων, που συντάχθηκαν από τον μελετητή 
Παπάζογλου Σταύρο. Η μελέτη και τα σχέδια ελέγχθηκαν 
και θεωρήθηκαν από τη Διεύθυνση Τεχνικών Υπηρεσιών 
της Νομαρχιακής Αυτοδιοίκησης Πρέβεζας. 

4. Το υπ’ αριθμ. 3080/4.7.2005έγγραφοτηςΔιεύθυνσης 
Περιβάλλοντος και Χωροταξίας Περιφέρειας Ηπείρου, α¬ 
ποφασίζουμε: 

Επικυρώνουμε τον καθορισμό των οριογραμμών τμή¬ 
ματος του ρέματος στο Κανάλι της Πρέβεζας, όμορα 
στην ιδιοκτησία της δγόίΙΙθ Η335Θ, στο Δήμο Ζαλόγγου 
του Ν. Πρέβεζας, όπως φαίνεται στο συνημμένο οριζο- 
ντιογραφικό και υψομετρικό τοπογραφικό διάγραμμα και 
περιγράφεται στην Τεχνική Έκθεση που τον συνοδεύει, ό¬ 
πως συντάχθηκαν από τον μελετητή Σταύρο Παπάζο¬ 
γλου, μαζί με τα λοιπά απαιτούμενα στοιχεία, ήτοι υδρο- 
λογικά, υδραυλικά και περιβαλλοντικά, που ελέγχθηκαν 
και θεωρήθηκαν από τη Διεύθυνση Τεχνικών Υπηρεσιών 
της Νομαρχιακής Αυτοδιοίκησης Ν. Πρέβεζας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 31 Αυγούστου 2005 
Ο Γενικός Γραμματέας Περιφέρειας 
ΔΗΜΗΤΡΙΟΣ ΠΑΝΟΖΑΧΟΣ 

Αριθ. 2755 (4) 

Κήρυξη ως αναδασωτέας έκτασης εμβαδού 970τ.μ. στη θέ¬ 
ση «Βρύση - Χότζα» Περιφέρειαςτου Δ.Δ. Ηγουμενίτσας 
του Δήμου Ηγουμενίτσας του Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του άρθρου 117παρ. 3 του Συντάγματος της χώρας, 
β. Του ν. 3200/1955 «Περί διοικητικής αποκεντρώσε- 
ως», όπως αυτές τροποποιήθηκαν μεταγενέστερα. 

γ. Του ν. 2503/1997 (ΦΕΚ 107/Α/30.5.1997) «Διοίκηση 
οργάνωση στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

δ. Την υπ’ αριθμ. 13519/7.7.2004 απόφαση του Γεν. 
Γραμ. Περιφέρειας Ηπείρου «Περί μεταβίβασης αρμο¬ 
διοτήτων και παροχή εξουσιοδότησης υπογραφής απο¬ 
φάσεων κ.λπ. με εντολή Γ ενικού Γ ραμματέα Περιφέρεια 
Ηπείρου στον Γενικό Δ/ντή κ.λπ. 

ε. Του ν. 998/1979 «Περί προστασίας Δασών και Δασι¬ 
κών εν γένει εκτάσεων της χώρας» και ειδικότερα: 
εα) Του άρθρου 41 παρ. 1 και 
εβ) Του άρθρου 38 παρ. 1. 

2. Τις εξής διαταγές του Υπ. Γεωργίας: 
α) 160417/1180/6.7.1980 και 

β) 182447/3049/24.9.1980. 

3. Την υπ’ αριθμ. 2652/17.8.2005 πρόταση της αρμόδιας 
Δ/νσης Δασών Θεσπρωτίας σχετικά με την κήρυξη ως α¬ 
ναδασωτέας της αναφερόμενης στο θέμα έκτασης, απο¬ 
φασίζουμε: 


Κηρύσσουμε ως αναδασωτέο Δημόσιο Δάσος, τμήμα 
του διαθέσιμου τεμαχίου με αριθμ. 69β διανομής του έ¬ 
τους 1959-1969 αγροκτήματος Ηγουμενίτσας, όπως με¬ 
ταβλήθηκε με την υπ’ αριθμ. 3855/2.6.1975 απόφαση Νο¬ 
μάρχη Θεσπρωτίας, εμβαδού 970 τ.μ. (ενιακοσίων εβδο¬ 
μήντα τετραγωνικών μέτρων). Η έκταση αυτή, που 
βρίσκεται στην θέση «Βρύση Χότζα» του Δ.Δ. Ηγουμενί¬ 
τσας του Δήμου Ηγουμενίτσας του Ν. Θεσπρωτίας, απει¬ 
κονίζεται υπό στοιχεία (1.2.3.4.5.6.7.8.9.1) στο προσαρ- 
τημένο στην παρούσα απόφαση μας διάγραμμα, το οποίο 
αποτελεί αναπόσπαστο μέρος αυτής και έχει όρια: 
Βόρεια: Με τεμάχιο 69β 
Νότια: Με τεμάχιο 69β 
Ανατολικά: Με τεμάχιο 69β 
Δυτικά: Με τεμάχιο 69α και τεμάχιο 69β 
Σκοποί της κήρυξης της ανωτέρω έκτασης ως αναδα¬ 
σωτέας είναι: η διατήρηση του χαρακτήρα του δάσους 
αυτής, ο αποκλεισμός διάθεσης της για άλλη χρήση και η 
αποκατάσταση της καταστραφείσας κατά το χρονικό διά¬ 
στημα μετά το 1994 από παράνομη υλοτομία βλάστησης, 
αποτελούμενης από τραχεία πεύκη (η υπόψη έκταση πριν 
την καταστροφή της αποτελούσε δάσος πεύκης). 

Με την απόφαση αυτή δεν προκαλείται καμία Δαπάνη 
σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Αυγούστου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Δασών κ.α.α. 

Δ. ΚΙΤΣΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΗΠΕΙΡΟΥ 
ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ 
ΔΙΕΥΘΥΝΣΗ ΔΑΣΩΝ ΘΕΣΠΡΩΤΙΑΣ 

Δ. Κίτσος ^ Αθανάσιος Γ καντζιός 

Δασολόγός με Α'Βαθμό Δασολόγος με Α'Βαθμό 

Αριθ. 3391 (5) 

Κήρυξη ως αναδασωτέας έκτασης εμβαδού 2,621 στρ. 
στη θέση «Βρυσίτσα» περιφέρειας Δ.Δ. Μακρυ- 
χωρίου, Δήμου Κονιστρών, του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τιςδιατάξειςτωνάρθρων24παρ. 1 και117παρ.3του 
Συντάγματος. 

2. Τις διατάξεις του ν. 2503/1997 «Διοίκηση- Οργάνωση 
- Στελέχωση της Περιφέρειας κ.λπ.». 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας», ό¬ 
πως τροποποιήθηκαν με τον ν. 3208/2003 και συγκεκρι¬ 
μένα: 

α) του άρθρου 41 παρ. 1. 

β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Την υπ’ αριθμ. 2055/4.8.2005 πρόταση του Δασαρ¬ 
χείου Αλιβερίου από την οποία προκύπτει ότι η έκταση 
που αναφέρεται στο θέμα είχε κατά το χρόνο καταστρο¬ 
φής της που έγινε από πυρκαγιά την 9.4.2005 Δασικό χα¬ 
ρακτήρα κατά την έννοια του άρθρου 3 παρ. 2 του ν. 998/ 
1979, όπως τροποποιήθηκε με τον ν. 3208/2003, καλυ¬ 
πτόμενη από οκτώ (8) πεύκα και υπόροφο από βλάστηση 
αειφύλλων - πλατύφυλλων (ρείκια, κουτσουπιές, κουμα¬ 
ριές) σε ποσοστό συγκόμωσης 70% και ως εκ τούτου επι¬ 
βάλλεται η κήρυξη της ως αναδασωτέας. 

6. Την υπ’ αριθμ. 2508/22.8.2005 αναφορά και σύμφωνη 
γνώμη της Δ/νσης Δασών Ν. Εύβοιας, αποφασίζουμε: 

Κηρύσσουμε ως αναδασωτέα, τη Δημόσια δασική έκτα¬ 
ση, εμβαδού 2,621 στρ. στη θέση «Βρυσίτσα» περιφέρει¬ 


ας Δ.Δ. Μακρυχωρίου, Δήμου Κονιστρών, με σκοπό, αφ’ε- 
νός μεν τη διατήρηση του δασικού της χαρακτήρα, ώστε 
να αποκλειστεί η διάθεση της για άλλο προορισμό, αφ’ε- 
τέρου δε την επαναδημιουργία της δασικής βλάστησης 
με φυσική αναγέννηση. 

Προσδιορίζεται από τα στοιχεία Ε1 (1,2,3,4,5,1) και Ε2 
(6,7,8,9,10,11,6) όπως φαίνεται στο συνημμένο διάγραμ¬ 
μα το οποίο αποτελεί αναπόσπαστο μέρος της αποφάσε- 
ως αυτής και έχει όρια: 

Ε1 (1,708 στρ.) 

Ανατολικά: Με εκτάσεις δασικού χαρακτήρα. 

Δυτικά: Με αγροτικό δρόμο και πέραν αυτού με εκτά¬ 
σεις δασικού χαρακτήρα. 

Βόρεια: Με εκτάσεις δασικού χαρακτήρα. 

Νότια: Με επαρχιακό και αγροτικό δρόμο. 

Ε2 (0,913 στρ.) 

Ανατολικά: Με εκτάσεις μη δασικού χαρακτήρα. 

Δυτικά: Με αγροτικό δρόμο και πέραν αυτού με εκτά¬ 
σεις μη δασικού χαρακτήρα. 

Βόρεια: Με επαρχιακό δρόμο. 

Νότια: Με εκτάσεις μη δασικού χαρακτήρα. 

Η απόφαση αυτή ισχύει από της κοινοποιήσεωςτης αρ- 
μοδίως και προ της δημοσιεύσεως της στην Εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
π.δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 30 Αυγούστου 2005 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













































